CELEX: C2008/079/75
Language: mt
Date: 2008-03-29 00:00:00
Title: Rettifika għall-komunikazzjoni fil-Ġurnal Uffiċjali fil-Kawża F-103/07 ( ĠU C 315, 22.12.2007, p. 45 )

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/39
            
         Rettifika għall-komunikazzjoni fil-Ġurnal Uffiċjali fil-Kawża F-103/07
   
      (
            Ġurnal Uffiċjali ta' l-Unjoni Ewropea C 315 tat-22.12.2007, p. 45
         )
   
   (2008/C 79/75)
   Il-komunikazzjoni fil-ĠU fil-Kawża F-103/07 Duta vs Il-Qorti tal-Ġustizzja, għandha tiġi sostitwita b'dan li ġej:
   
      
         “Rikors ippreżentat fil-5 ta' Ottubru 2007 — Duta vs Il-Qorti tal-Ġustizzja
         (Kawża F-103/07)
         (2006/C 000/01)
         Lingwa tal-kawża: Il-Franċiż
         Partijiet
         
            Rikorrenti: Radu Duta (Lussemburgu, il-Lussemburgu) (rappreżentant: F. Krieg, avukat)
         
            Konvenuta: Il-Qorti tal-Ġustizzja tal-Komunitajiet Ewropej
         Talbiet tar-rikorrenti
         
                     —
                  
                  
                     tannulla d-deċiżjonijiet ikkontestati;
                  
               
                     —
                  
                  
                     tirrinvija l-kawża quddiem l-Awtorità kompetenti;
                  
               
                     —
                  
                  
                     tikkundanna lill-konvenuta tħallas is-somma ta' EUR 1 bħala danni;
                  
               
                     —
                  
                  
                     tikkundanna lill-konvenuta għall-ispejjeż.
                  
               Motivi u argumenti prinċipali
         Permezz ta' l-azzjoni tiegħu, ir-rikorrent jikkontesta ċ-ċaħda ta' l-applikazzjoni tiegħu għall-pożizzjoni ta' référendaire ma' Mħallef tal-Qorti tal-Prim'Istanza tal-Komunitajiet Ewropej. Din iċ-ċaħda saret permezz ta' ittra ċirkulari ta' l-24 ta' Jannar 2007, minkejja li preċedentment l-imħallef in kwistjoni kien wera interess qawwi fl-applikazzjoni tar-rikorrent.
         L-ewwel nett, ir-rikorrent jinvoka n-nullità tad-deċiżjoni li biha l-ilment tiegħu ġie miċħud. Dan l-ilment ġie kkunsidrat mill-‘Kummissjoni tal-Qorti tal-Prim'Istanza kompetenti biex tiddeċiedi dwar l-ilmenti’ li hi komposta b'mod li ma jissodisfax l-eżiġenzi ta' smigħ xieraq, stabbiliti mill-Artikolu 6(1) tal-Konvenzjoni Ewropea għall-Protezzzjoni tad-Drittijiet tal-Bniedem u tal-Libertajiet Fundamentali. Fil-fatt, il-Membri tal-Qorti tal-Prim'Istanza li jikkostitwixxu dan l-organu ma jistgħux jiddeċiedu b'imparzjalità sħiħa fuq kawżi dwar wieħed mill-kollegi tagħhom.
         It-tieni nett, ir-rikorrent jargumenta li kien vittma ta' diskriminazzjoni. L-imħallef in kwistjoni ma eżerċitax is-setgħa diskrezzjonali tiegħu b'mod raġonevoli.
         Fl-aħħar nett, ir-rikorrent jikkunsidra li fi kwalunkwe każ, id-deċiżjonijiet ikkontestati jiksru l-prinċipji ġenerali ta' trasparenza, ta' bona fide u ta' protezzjoni ta' l-aspettattivi leġittimi”.